POUK NA DALJAVO 3.A 5.teden

Lepo pozdravljeni,dragi otroci!

Ta teden bo en dan krajši. V naslednjih dneh pa si izberite en dan za NARAVOSLOVNI DAN.

Takrat boste delali to,kar vas vedno veseli- poskuse. (lahko vam pomagajo tudi ostali družinski člani)

V preostalih treh dneh pa veselo na delo.

SLJ

VŽIGALNIK (BE str.67)

Pri SLJ boš ta teden potreboval samo berilo . Odpri ga na strani 67. Tam te čakajo navodila za vse ,kar boš delal.

VŽIGALNIK lutkovna predstava

Preberi ,kje jo najdeš in si jo oglej.

Ti je bila predstava všeč?

Kdo je pravljico napisal?

Zakaj je poleg avtorja še eno ime?

Oglej si gledališki list. Kaj na njem izveš?

LUTKOVNO predstavo igrajo igralci POTUJOČEGA ULIČNEGA GLEDALIŠČA.

Bi znal opisati to gledališče?

VŽIGALNIK pravljica

Če imaš doma knjigo,pravljico preberi v knjigi.Ker pa vsi nimate doma pravljice,jo preberi na priloženih listih.Če se ti zdi predolga,jo preberi po straneh.

V šol. zvezek napiši naslov VŽIGALNIK,spodaj napiši avtorja, v novo vrstico napiši kdo nastopa v pravljici (književne osebe).

Nariši.

Razmisli,v čem se lutkovna predstava razlikuje od pravljice (lahko tudi napišeš v zvezek).

MAT

NE POZABI na poštevanko in deljenje.

V tem tednu začenjamo z delom v novem DZ.

SIMETRIJA (DZ str.5,6,7)

Vzemi list papirja (lahko kolaža) in ga prepogni na polovico.

Ob prepognjeni črti nariši pol srčka. Narisano izreži.

Razgrni papir .Kaj dobiš? CEL srček.

Izrezani lik (srček) je SIMETRIČEN ,ker dela prekrivata drug drugega.

Črta ,ki poteka po sredini lika je SIMETRALA.

V šol.zvezek napiši naslov SIMETRIJA

Izrezan srček prilepi v zvezek.Simetralo pobarvaj z rdečo (šablona) in zraven napiši SIMETRALA je črta,ki razdeli lik na dva enaka dela,ki se med seboj prekrivata.

 V zvezek nariši :

Elipso(šablona) in ji nariši simetalo ,zraven napiši SIMETRIČEN LIK

Skodelico z enim ročajem ,zraven napiši NESIMETRIČEN LIK

Reši naloge na str,5,6,7 (Še veš kaj pomeni pri nalogi narisan svinčnik?)

Če ti 3. naloga na str.6 dela težave ,jo lahko delaš počasi,več dni. Štej kvadratke ,da boš lažje delal.

.

SKLADNI LIKI (str.8,9)

Ponovno vzemi list papirja in ga prepogni.

Izreži predmet ,ki ti je všeč (žoga,smreka,kvadrat…..)

Izrezana predmeta primerjaj med seboj. Kakšna sta? (oblika,velikost)

Predmeta sta popolnoma enake velikosti in oblike.

Položi en predmet na drugi. Predmeta se popolnoma prekrivata- sta SKLADNA.

V šol .zvezek napiši naslov SKLADNI LIKI

Prilepi oba lika ,spodaj napiši :

Lika sta enake oblike in velikosti in se prekrivata .Lika sta SKLADNA.

S šablono nariši :

2 enaka trikotnika zraven napiši SKLADNA LIKA

Velik in majhen krog zraven napiši NESKLADNA LIKA

Reši naloge v DZ str.8,9.

ČRTA , TOČKA (str.10,11,12)

Ponovimo

V šol . zvezek napiši naslov ČRTA, TOČKA

Z navadnim svinčnikom nariši eno pod drugo črte, zraven vsake pa napiši njeno ime:

Kriva črta

Ravna črta (šablona)

Sklenjena črta

Nesklenjena črta

Lomljena črta

Nariši črti,ki se sekata .Mesto,kjer se sekata označi s križcem in veliko tiskano črko A. Spodaj napiši:

TOČKE označimo s križcem ali piko in z velikimi tiskanimi črkami.

Nariši točki B in C ,označi ju s križcem in črkami.

Poveži ju s krivo in z ravno črto .

Katera črta je najkrajša? Ravna.

Spodaj napiši : Ravne črte rišemo z RAVNILOM.

Reši naloge v DZ str. 10,11,12.

SPO

UTRJEVANJE SNOVI

Pri SPO boš ta teden utrjeval snov ,ki smo se jo učili. Če ne boš znal odgovoriti na vprašanje ,poglej v DZ ali v šolski zvezek . Večkrat ponovi ,če se česa ne moreš spomniti.

Ne pozabi prebrati v DZ tudi SPOZNALI SMO na koncu vsakega poglavja.

PONOVIMO

Kaj je dediščina ?

Kaj spada pod kulturno dediščino? Kaj pod naravno dediščino ?

Kaj je muzej? Kaj si tam lahko ogledamo ?

Kako se je imenoval naš kraj Ajdovščina , ko so bili pri nas Rimljan i?

Ali veš zakaj se sedaj imenuje Ajdovščina ?

Kaj veš o Rimljanih?

Kaj so fužine?

Kateri so pomembni ljudje v zgodovini našega kraja?

Kaj se je zgodilo v Ajdovščini 5.maja 1945?

Ponovno preberi ( v DZ str.69 ) odgovore na vprašanja .

Kako se imenujejo prebivalci mesta , vasi ?

S čim se preživljajo v mestih , na vasi ?

Katere ustanove so v mestih , na vasi ?

Kakšna je razlika med mestom in vasjo ?

Kje leži naše mesto ?

Katera reka teče skozi mesto ?

Katere ustanove poznaš v Ajdovščin i?

Katere so tovarne in podjetja ?

Kakšno je podnebje v naših krajih ?

Zakaj se povečuje število odpadkov ?

Kako moramo odpadke odlagati ?

Kateri so nevarni odpadki ?

Kaj je kompostnik ?

Kaj onesnažuje vodo , zrak ,zemljo ?

Kako prispevamo k varovanju okolja ?

LUM

Ta teden imaš še čas, da narediš mobile.

NE POZABI: vsak teden mi pošlji po en primer vsakega predmeta.

Lepo se imejte , otroci!